
	Comisia pentru agricultură, silvicultură, industrie alimentară şi servicii  specifice
	
	Bucureşti,    14.03.2011
Nr. 24/153


 RAPORT  
asupra proiectului de Lege pentru aprobarea Ordonanţei Guvernului nr.  25/2010 pentru instituirea unei scheme de ajutor de stat temporare privind asigurarea accesului la finanţare în agricultură

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi aprobare în fond cu proiectul de Lege pentru aprobarea Ordonanţei Guvernului nr. 25/2010 pentru instituirea unei scheme de ajutor de stat temporare privind asigurarea accesului la finanţare în agricultură, transmis cu adresa nr. PL.x 723 din 24 noiembrie 2010,  înregistrat cu nr. 24/775/26.11.2010.
La întocmirea raportului, Comisia a avut în vedere avizele favorabile ale Consiliului Legislativ şi Comisiei pentru buget, finanţe şi bănci.

Proiectul de ordonanţă are ca obiect instituirea unei scheme de ajutor de stat temporară privind asigurarea accesului la finanţare în agricultură, în scopul stimulării accesării creditelor bancare, în condiţii financiare avantajoase, de către producătorii agricoli, organismele şi organizaţiile de cercetare, precum şi de către întreprinderile mici şi mijlocii care îşi desfăşoară activitatea în sectorul producţiei de produse agricole primare.        
Proiectul de Lege pentru aprobarea Ordonanţei Guvernului nr. 25/2010 pentru instituirea unei scheme de ajutor de stat temporare privind asigurarea accesului la finanţare în agricultură face parte din categoria legilor ordinare, potrivit prevederilor art. 73 din Constituţia României, republicată.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Adrian Rădulescu - secretar de stat în cadrul Ministerului Agriculturii şi Dezvoltării Rurale.

La lucrările Comisiei au fost prezenţi 23 de deputaţi, din totalul de 25 membri ai comisiei. 

Raportul comisiei a fost adoptat în unanimitate, în şedinţa care a avut loc în data de 8 martie 2011. 

Proiectul de lege a fost adoptat de Senat în şedinţa din 17 noiembrie 2010.
Proiectul de lege, potrivit art.75 alin. (1) şi (3) din Constituţia României, republicată, şi art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 
AMENDAMENTE  ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Ordonanţa Guvernului nr. 25/2010 pentru instituirea unei scheme de ajutor de stat temporare privind asigurarea accesului la finanţare în agricultură
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	LEGE

privind aprobarea Ordonanţei Guvernului 
nr. 25/2010  pentru instituirea unei scheme de ajutor de stat temporare privind asigurarea accesului la finanţare în agricultură


	
	

	2. 
	
	Articol unic. – Se aprobă Ordonanţa Guvernului nr. 25/2010 din 25 august 2010 pentru instituirea unei scheme de ajutor de stat temporare privind asigurarea accesului la finanţare în agricultură, adoptată în temeiul art. 1 pct.II.1 din Legea nr. 138/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 613 din 30 august 2010, cu următoarea modificare: 


	Articol unic. – Se aprobă Ordonanţa Guvernului nr. 25/2010 din 25 august 2010 pentru instituirea unei scheme de ajutor de stat temporare privind asigurarea accesului la finanţare în agricultură, adoptată în temeiul art. 1 pct.II.1 din Legea nr. 138/2010 privind abilitarea Guvernului de a emite ordonanţe, publicată în Monitorul Oficial al României, Partea I, nr. 613 din 30 august 2010, cu următoarele modificări: 


	

	3. 
	ORDONANŢĂ 

pentru instituirea unei scheme de ajutor de stat temporare privind asigurarea accesului la finanţare în agricultură


	______________
	
	

	4. 
	CAPITOLUL I

Dispoziţii generale
	______________
	
	

	5. 
	Art.1 – Scopul prezentei ordonanţe îl reprezintă instituirea unei scheme temporare de ajutor de stat în agricultură, denumită în continuare schemă, care are ca obiectiv măsuri de stimulare a accesării creditelor bancare în condiţii financiare avantajoase.


	______________
	
	

	6. 
	Art. 2. – (1) Prezenta schemă se aplică în perioada 2010 – 2012 în sectorul producţiei primare de produse agricole şi constă în subvenţionarea ratei dobânzii la creditele bancare contractate de producătorii agricoli cu instituţiile de credit sau cu instituţiile financiare nebancare.

(2) Schema se aplică tuturor contractelor de credit încheiate de la data intrării în vigoare a prezentei ordonanţe până la data de 31 decembrie 2010 inclusiv.

(3) Contractele de credit se încheie pe orice perioadă, iar subvenţia se calculează pentru dobânzile plătite instituţiilor finanţatoare până la data de 31 decembrie 2012 inclusiv.

(4) Subvenţia prevăzută la alin. (1) nu se cumulează cu ajutoarele de minimis  primite de beneficiari în baza Regulamentului (CE) nr. 1.535/2007 al Comisiei din 20 decembrie 2007 privind aplicarea articolelor 87 şi 88 din Tratatul CE ajutoarelor de minimis în sectorul producţiei de produse agricole acordate în perioada 1 ianuarie 2008 – 31 decembrie 2010, sens în care valoarea acestor ajutoare, respectiv ajutoarele de minimis primite în baza Hotărârii Guvernului nr. 1.153/2008 privind aprobarea schemei „Ajutor de minimis pentru înfiinţarea culturilor agricole în toamna anului 2008”, cu modificările ulterioare, şi a Hotărârii Guvernului nr. 1.195/2008 privind acordarea de sprijin financiar în sectorul legume-fructe şi din agricultura ecologică, se deduc din valoarea ajutorului acordată fiecărui beneficiar în cadrul prezentei scheme.
	______________
	1. Articolul 2 se modifică şi va avea următorul cuprins: 

Art. 2. – (1) Prezenta schemă se aplică până la data de 31 decembrie 2013 în sectorul producţiei primare de produse agricole şi constă în subvenţionarea ratei dobânzii la creditele bancare contractate de producătorii agricoli cu instituţiile de credit sau cu instituţiile financiare nebancare.

(2) Schema se aplică tuturor contractelor de credit încheiate de la data intrării în vigoare a prezentei ordonanţe până la data de 31 decembrie 2011 inclusiv.

(3) Contractele de credit se încheie pe orice perioadă, iar subvenţia se calculează la sumele reprezentând dobânzi plătite instituţiilor finanţatoare de către debitori, aferente valorilor creditelor utilizate, calculate până la data de 31 decembrie 2013 inclusiv. După această dată, creditelor bancare contractate de producătorii agricoli cu instituţiile de credit sau cu instituţiile financiare nebancare li se aplică rate ale dobânzii cel puţin egale cu rata definită în Comunicarea Comisiei privind revizuirea metodei de stabilire a ratelor de referinţă şi de scont.

(4) Măsurile de ajutor temporare prevăzute de prezenta ordonanţă nu pot fi cumulate cu ajutoarele care se acordă începând cu data de 1 ianuarie 2011 şi fac obiectul Regulamentului (CE) nr. 1.535/2007 al Comisiei din 20 decembrie 2007 privind aplicarea articolelor 87 şi 88 din Tratatul CE ajutoarelor de minimis în sectorul producţiei de produse agricole, pentru aceleaşi costuri eligibile.

Stelian Fuia - deputat PD-L 

Constantin Chirilă – deputat PD-L


	Perioada de aplicare a schemei se prelungeşte până la 31 decembrie 2013, conform Comunicării Comisiei – Cadrul temporar al Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice în special punctul 2.4. Ajutor sub formă de subvenţionare  a ratei dobânzii, publicată în Jurnalul Oficial al Uniunii Europene, seria C, nr. 6 din 11 ianuarie 2011.

Pentru a se asigura şi concordanţă cu Decizia Comisiei de aprobare a ajutorului de stat nr. 372/2010 – România. 

Ajutorul de stat nu se poate cumula cu ajutoarele de minimis acordate în baza R 1535/2007, pentru aceleaşi costuri eligibile.

Pentru claritatea textului şi corespondenţa cu prevederile Comunicării Comisiei – Cadrul temporar al Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice în special punctul 2.6. Cumul, publicată în Jurnalul Oficial al Uniunii Europene, seria C, nr. 6 din 11 ianuarie 2011.

 

	7. 
	Art. 3. – În sensul prezentei ordonanţe, expresiile de mai jos semnifică după cum urmează:

a) autoritatea competentă – Agenţia de Plăţi şi Intervenţie pentru Agricultură, prin centrele judeţene/al municipiului Bucureşti, ca autoritate responsabilă cu administrarea schemei;

b) credit bancar – creditul acordat de instituţiile de credit sau de instituţiile financiare nebancare, sub formă de credit pentru capital de lucru, pentru finanţarea activităţilor de producţie, cu destinaţie bine determinată;

 c) rata dobânzii – rata dobânzii creditului contractat, care are o valoare cel puţin egală cu rata dobânzii de politică monetară a Băncii Naţionale a României la care se adaugă o primă egală cu diferenţa dintre rata medie a dobânzilor pe piaţa monetară interbancară cu scadenţa de un an şi rata medie a dobânzii de politică monetară pe perioada 1 ianuarie 2007 – 30 iunie 2008, plus prima de credit de risc corespunzătoare profilului de risc al beneficiarului, aşa cum este stipulat în Comunicarea Comisiei privind revizuirea metodei de stabilire a ratelor de referinţă şi de scont, publicată în Jurnalul Oficial al Uniunii Europene, seria C, nr. 14 din 19 ianuarie 2008, cu modificările ulterioare; 

d) rata de referinţă – rata definitivă prin Comunicarea Comisiei privind revizuirea metodei de stabilire a ratelor de referinţă şi de scont de Comisia Europeană;

e) rata subvenţiei – diferenţa dintre rata dobânzii creditului contractat şi rata de referinţă comunicată de Comisia Europeană;

f) IMM – persoane juridice, aşa cum sunt definite în Recomandarea Comisiei 2003/361/CE din 6 mai 2003 privind definirea microîntreprinderilor şi a întreprinderilor mici şi mijlocii, publicată în Jurnalul Oficial al Uniunii Europene, seria L, nr. 124 din 20 mai 2003;

g) întreprinderi mari – întreprinderile care nu îndeplinesc criteriile pentru a fi considerate IMM; 

h) produse agricole – produsele enumerate în anexa nr. 1 la Tratatul privind funcţionarea Uniunii Europene, cu excepţia produselor pescăreşti şi de acvacultură reglementate de Regulamentul (CE) nr. 104/2000  al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură, publicat în Jurnalul Oficial al Uniunii Europene, seria L, nr. 17 din 21 ianuarie 2000, cu modificările ulterioare;

i) societăţi aflate în dificultate financiară:

- în cazul societăţilor mari, o societate aflată în dificultate este definită la pct. 2.1 din Liniile directoare comunitare privind ajutorul de stat pentru salvarea şi restructurarea întreprinderilor aflate în dificultate, publicate în Jurnalul Oficial al Uniunii Europene, seria C, nr. 244/2 din 1 octombrie 2004; 

- în cazul IMM-urilor, o societate aflată în dificultate este definită la art. 1 alin. (7) din Regulamentul (CE) nr. 800/2008 al Comisiei din 6 august 2008 de declarare a anumitor categorii de ajutoare compatibile cu piaţa comună în aplicarea articolelor 87 şi 88 din tratat (Regulament general de exceptare pe categorii de ajutoare), publicat în Jurnalul Oficial al Uniunii Europene, seria L, nr. 214 din 9 august 2008.


	______________   
	2. Articolul 3 se modifică şi va avea următorul cuprins: 

Art. 3. – partea introductivă – Nemodificată 

a) – Nemodificată 

b) credit bancar – credit în lei acordat de instituţiile de credit sau de instituţiile financiare nebancare, sub formă de credit pentru capital de lucru, pentru finanţarea activităţilor de producţie în agricultură, cu destinaţie bine determinată;

c) rata dobânzii la credit necesară pentru calculul subvenţiei – rata care are o valoare egală cu rata dobânzii de politică monetară a Băncii Naţionale a României la care se adaugă o primă egală cu diferenţa dintre rata medie a dobânzilor pe piaţa monetară interbancară cu scadenţa de un an şi rata medie a dobânzii de politică monetară pe perioada 1 ianuarie 2007 – 30 iunie 2008, plus prima de credit de risc corespunzătoare profilului de risc al beneficiarului, aşa cum este stipulat în Comunicarea Comisiei privind revizuirea metodei de stabilire a ratelor de referinţă şi de scont, publicată în Jurnalul Oficial al Uniunii Europene, seria C, nr. 14 din 19 ianuarie 2008, cu modificările ulterioare; 

d) rata dobânzii la credit – rata anuală procentuală a dobânzii prevăzute în contractul de credit încheiat de debitori cu instituţiile de credit sau instituţiile financiare nebancare;

e) rata de referinţă – rata de referinţă definită prin Comunicarea Comisiei privind revizuirea metodei de stabilire a ratelor de referinţă şi de scont de Comisia Europeană, la care se adaugă prima de credit de risc corespunzătoare profilului de risc al beneficiarului, determinată de instituţiile de credit şi/sau de instituţiile financiare nebancare conform metodologiei interne de stabilire a ratingului şi nivelului de constituire a garanţiei prevăzute de Comunicarea Comisiei privind revizuirea metodei de stabilire a ratelor de referinţă şi de scont, exprimată în procente;
f) rata subvenţiei – diferenţa dintre rata de referinţă şi rata dobânzii pentru calculul subvenţiei;
g) IMM – aşa cum sunt definite în Recomandarea Comisiei 2003/361/CE din 6 mai 2003 privind definirea microîntreprinderilor şi a întreprinderilor mici şi mijlocii, publicată în Jurnalul Oficial al Uniunii Europene, seria L, nr. 124 din 20 mai 2003;
h) – Nemodificată 

i) – Nemodificată 

j) IMM-uri aflate în dificultate financiară, aşa cum sunt definite la punctul 2.1 din Comunicarea Comisiei – Liniile directoare privind ajutorul de stat pentru salvarea şi restructurarea întreprinderilor aflate în dificultate (Jurnalul Oficial al Uniunii Europene, seria C, nr. 244/2 din 1 octombrie 2004, p.2); 

Stelian Fuia – deputat PD-L

Kelemen Atilla – deputat UDMR

Marian Avram – deputat PD-L
	Pentru claritatea definirii termenilor utilizaţi în actul normativ şi pentru a se putea respecta algoritmul de calcul al subvenţiei cuprins în textul punctului 2.4. Ajutor sub formă de subvenţionare  a ratei dobânzii din Comunicarea Comisiei – Cadrul temporar la Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice, în special, publicată în Jurnalul Oficial al Uniunii Europene, seria C, nr. 6 din 11 ianuarie 2011.



	8. 
	CAPITOLUL II

Obiectul finanţării
	______________
	Nemodificat 
	

	9. 
	Art. 4. – Activităţile pentru care se pot contracta credite în sensul în care sunt definite de prezenta ordonanţă privesc producţia primară de produse agricole, astfel:

a) înfiinţarea, întreţinerea şi recoltarea culturilor de câmp şi horticole, precum şi întreţinerea şi recoltarea plantaţiilor pomicole şi de arbuşti fructiferi, a plantaţiilor viticole, de căpşun şi hamei;

b) achiziţionarea sau producerea puilor broiler sau a puicuţelor pentru ouă, a purceilor pentru îngrăşat, a tineretului ovin, caprin şi bovin pentru îngrăşat, a tineretului cabalin, precum şi a familiilor de albine;

c) achiziţionarea de materii prime pentru producerea furajelor combinate, achiziţionarea de medicamente şi plata tratamentelor medicale pentru animale/păsări/albine, plata cheltuielilor curente pentru întreţinerea şi funcţionarea adăposturilor, utilajelor şi instalaţiilor aferente.
	______________
	Nemodificat 
	

	10. 
	Art. 5. – Creditele bancare se acordă de către instituţiile de credit definite potrivit prevederilor Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare, şi/sau de către instituţiile financiare nebancare în condiţiile prevăzute de Legea nr. 93/2009 privind instituţiile financiare nebancare, cu respectarea legislaţiei menţionate şi a normelor proprii de creditare.  
	______________
	Nemodificat 
	

	11. 
	CAPITOLUL III

Beneficiarii şi criterii de eligibilitate
	______________
	Nemodificat 
	

	12. 
	Art. 6. – Dispoziţiile prezentei ordonanţe se aplică următoarelor categorii de beneficiari:

a) producători agricoli persoane fizice autorizate, întreprinderi individuale şi întreprinderi familiale constituite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările ulterioare, şi/sau persoane juridice, grupuri de producători recunoscute, inclusiv recunoscute preliminar, sau organizaţii de producători recunoscute, după caz, care sunt înregistrate în Registrul agricol, Registrul fermelor, Registrul  plantaţiilor viticole, Registrul naţional al exploataţiilor, alte evidenţe funciare, care exploatează terenuri agricole şi/sau deţin, cresc ori exploatează animale, după caz, individual sau în forme de asociere conform legislaţiei în vigoare, în scopul obţinerii producţiei agricole;

b) organisme/organizaţii de cercetare, respectiv universităţi, institute şi staţiuni de cercetare-dezvoltare din domeniul agricol, indiferent de statutul lor juridic sau de modul lor de finanţare, al căror scop principal este de a realiza cercetare fundamentală, cercetare industrială ori dezvoltare experimentală şi de a-şi face cunoscute rezultatele prin predare, publicare sau transfer de tehnologie;

c) întreprinderi mici şi mijlocii şi întreprinderi mari care îşi desfăşoară activitatea în sectorul producţiei de produse agricole primare.   
	______________
	3. La articolul 6, litera c) se modifică şi va avea următorul cuprins:

Art. 6. – partea introductivă – Nemodificată

a) – Nemodificată 

b) – Nemodificată 

c) întreprinderi mici şi mijlocii care îşi desfăşoară activitatea în sectorul producţiei de produse agricole primare.  

Ion Dumitru – deputat PSD
Ioan Munteanu –deputat Independent 

Marian Ghiveciu – deputat PSD
	S-au eliminat întreprinderile mari din textul pct. c) pentru punere în concordanţă cu prevederile pct. 2.4. ajutor sub formă de subvenţionare a ratei dobânzii din Comunicarea Comisiei -  Cadrul temporar la Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice, în special, publicată în Jurnalul Oficial al Uniunii Europene, seria C, nr. 6 din 11 ianuarie 2011.

Schema nu se aplică întreprinderilor mari, 



	13. 
	Art. 7. – Un beneficiar este eligibil în cadrul prezentei scheme de ajutor de stat dacă nu se află în dificultate financiară la data de 1 iulie 2008.
	______________
	4. Articolul 7 se modifică şi va avea următorul cuprins: 

Art. 7. – Beneficiarii aflaţi în dificultate financiară conform definiţiei de la art. 3 lit. j)  sunt excluşi de la domeniul de aplicare a prezentei scheme de ajutor de stat. 

Stelian Fuia – deputat PD-L
	Beneficiarii aflaţi în dificultate financiară, indiferent de data producerii acestui lucru, se exclud de la aplicarea schemei pentru punere în concordanţă cu prevederile Comunicării Comisiei - Cadrul temporar al Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice în special punctul 2.4. Ajutor sub formă de subvenţionare  a ratei dobânzii, publicată în Jurnalul Oficial al Uniunii Europene, seria C, nr. 6 din 11 ianuarie 2011.



	14. 
	CAPITOLUL IV

Bugetul şi numărul de beneficiari
	______________
	Nemodificat 
	

	15. 
	Art. 8. – Bugetul necesar implementării prezentei scheme se asigură de la bugetul de stat, prin bugetul anual aprobat Ministerul Agriculturii şi Dezvoltării Rurale pe anii 2011, 2012 şi 2013.
	______________
	5. Articolul 8 se modifică şi va avea următorul cuprins: 
Art. 8. – Bugetul necesar implementării prezentei scheme se asigură de la bugetul de stat, prin bugetul anual aprobat pentru Ministerul Agriculturii şi Dezvoltării Rurale pe anii 2012, 2013 şi 2014.
Kelemen Atilla – deputat UDMR 

Bereş Stefan – deputat UDMR 
	Decalare cu un an a perioadelor de alocare bugetară, având în vedere că schema se derulează în perioada 2011-2013, iar plăţile se fac în fiecare dintre anii următori, respectiv 2012-2014.

	16. 
	Art. 9. – Numărul total estimat al beneficiarilor de ajutor de stat în temeiul prezentei scheme este de 500.
	Articolul 9 se abrogă. 
	6. Articolul 9 se modifică şi va avea următorul cuprins: 

Art. 9. – Numărul total estimat al beneficiarilor de ajutor de stat în temeiul prezentei scheme este de 1.500.
Tinel Gheorghe – deputat PD-L

Mihai Banu – deputat PD-L
	Prelungirea termenului de contractare a creditelor până la 31 decembrie 2011 conduce la creşterea numărului estimat de beneficiari. 

	17. 
	CAPITOLUL V

Reguli procedurale

	______________
	Nemodificat 
	

	18. 
	Art. 10. – Beneficiază de ajutor de stat în temeiul prezentei scheme orice solicitant care depune la autoritatea competentă o cerere de acord prealabil pentru finanţare, iar aceasta confirmă în scris, sub rezerva unor verificări ulterioare, acordul pentru solicitarea finanţării.

	______________
	Nemodificat 
	

	19. 
	Art. 11. – (1) Beneficiarii de credite pentru care a fost emis acordul de finanţare, care rambursează şi plătesc dobânzile prevăzute în contractele de credit, pot solicita acordarea subvenţiei la dobânda achitată instituţiilor finanţatoare. 

(2) Subvenţia la dobândă se acordă anual pe baza cererilor formulate de beneficiari, care se depun la autoritatea competentă în primele două luni următoare anului pentru care se solicită rambursarea. 
	______________
	7. La articolul 11, alineatul (1) se modifică şi va avea următorul cuprins: 

Art. 11. – (1) Beneficiarii de credite pentru care a fost emis acordul de finanţare, care rambursează ratele la credite şi plătesc dobânzile la termenele scadente în contractele de credit, pot solicita acordarea subvenţiei la dobânda achitată instituţiilor finanţatoare. 

(2) – Nemodificat 
Tinel Gheorghe – deputat PD-L

Vasile Mocanu – deputat PSD 
	Pentru claritatea textului. 

	20. 
	Art. 12. – (1) Rata subvenţiei se exprimă în procente şi reprezintă diferenţa dintre rata dobânzii la creditul contractat de beneficiar şi rata de referinţă comunicată lunar de Comisia Europeană, la care se adaugă numărul de puncte de bază, respectiv de puncte procentuale, calculate conform metodologiei de stabilire a ratingului şi nivelului de constituire a garanţiei prevăzute de Comunicarea Comisiei privind revizuirea metodei de stabilire a ratelor de referinţă şi de scont.

(2) Rata de referinţă comunicată de Comisia Europeană se publică lunar pe site-ul Ministerului Agriculturii şi Dezvoltării Rurale şi al Agenţiei de Plăţi şi Intervenţie pentru Agricultură.

(3) Valoarea nominală a subvenţiei care se acordă beneficiarilor prezentei scheme se stabileşte prin aplicarea valorii care rezultă din raportul dintre rata subvenţiei şi rata dobânzii la suma reprezentând dobânda la credit plătită de beneficiar într-o perioadă determinată, astfel:

    S = (Rd – Rr)/Rd x D, unde:

   S – valoarea nominală a subvenţiei dobânzii, exprimată în lei;

  Rd -  rata dobânzii la creditul bancar încheiat de beneficiar cu instituţia finanţatoare, exprimată în procente;

  Rr – suma dintre rata de referinţă comunicată lunar de Comisia Europeană şi ratingul fiecărui beneficiar de credit determinat de instituţiile de credit şi/sau de instituţiile financiare nebancare conform metodologiei de stabilire a ratingului şi nivelului de constituire a garanţiei prevăzute de Comunicarea Comisiei privind revizuirea metodei de stabilire a ratelor de referinţă şi de scont, exprimată în procente;

D – dobânda la credit plătită de beneficiar într-o perioadă determinată, exprimată în lei.

(4) În vederea obţinerii subvenţiei la dobândă, beneficiarul de credite solicită instituţiilor de credit şi/sau instituţiilor financiare nebancare eliberarea de documente privind nivelul procentual al ratingului luat în calcul pentru stabilirea ratei dobânzii la credit, conform metodologiei de stabilire a ratingului şi nivelului de constituire a garanţiei prevăzute de Comunicarea Comisiei privind revizuirea metodei de stabilire a ratelor de referinţă şi de scont, precum şi cu privire la rambursarea creditului şi plata dobânzilor aferente.

(5) autoritatea competentă efectuează verificări periodice la beneficiarii creditelor bancare privind modul de utilizare a acestora conform destinaţiilor aprobate. 
	______________
	8. Articolul 12 se modifică şi va avea următorul cuprins: 

Art. 12. – (1) Rata subvenţiei la dobândă (Rs) reprezintă diferenţa dintre rata de referinţă şi rata dobânzii la credit necesară pentru calculul subvenţiei şi exprimă valoarea procentuală cu care se diminuează rata dobânzii la creditele contractate de producătorii agricoli cu instituţiile de credit sau instituţiile financiare nebancare. 

(2) – Nemodificat 

(3) Valoarea nominală a subvenţiei care se acordă fiecărui beneficiar al prezentei scheme se stabileşte, astfel:

   S = (Rd – (Rd-Rs))/Rd x D, unde:

   S – valoarea nominală a subvenţiei dobânzii, exprimată în lei;

  Rd -  rata dobânzii la credit, respectiv rata anuală procentuală a dobânzii prevăzute în contractul de credit încheiat de debitori cu instituţiile de credit sau cu instituţiile financiare nebancare, exprimată în procente;  
Rs – rata subvenţiei la dobândă, respectiv diferenţa dintre rata de referinţă şi rata dobânzii la credit necesară pentru calculul subvenţiei,  exprimată în procente;

D – dobânda la credit plătită de beneficiar într-o perioadă determinată, exprimată în lei.

(4) În vederea obţinerii subvenţiei la dobândă, beneficiarii de credite solicită instituţiilor de credit şi/sau instituţiilor financiare nebancare eliberarea de documente privind prima de credit de risc luată în calcul la acordarea creditului, corespunzătoare profilului de risc al beneficiarului, determinată de instituţiile de credit şi/sau de instituţiile financiare nebancare, conform metodologiei interne de stabilire a ratingului şi nivelului de constituire a garanţiei, prevăzute de Comunicarea Comisiei privind revizuirea metodei de stabilire a ratelor de referinţă şi de scont, precum şi cu privire la rambursarea creditului şi plata dobânzilor aferente.

(5) – Nemodificat 
Stelian Fuia – deputat PD-L

Constantin Chirilă – deputat PD-L

Kelemen Atilla – deputat UDMR

Beres Stefan – deputat UDMR 
	Pentru claritatea exprimării şi concordanţă cu pct.2.4. Ajutor sub formă de subvenţionare a ratei dobânzii din Comunicarea Comisiei -  Cadrul temporar la Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice, în special, publicată în Jurnalul Oficial al Uniunii Europene, seria C, nr. 6 din 11 ianuarie 2011.

Pentru a se asigura şi concordanţă cu Decizia Comisiei de aprobare a ajutorului de stat nr. 372/2010 – România. 

Reformularea algoritmului de calcul a valorii nominale a subvenţiei.

Pentru claritatea textului.

	21. 
	Art. 13. – (1) Evidenţa sprijinului financiar acordat potrivit prezentei scheme se păstrează la autoritatea competentă pe o perioadă de 10 ani fiscali de la data la care a fost acordat ajutorul.

(2) Lista cuprinzând beneficiarii şi sumele acordate acestora în cadrul prezentei scheme se publică pe site-ul Ministerului Agriculturii şi Dezvoltării Rurale. 
	______________
	Nemodificat 
	

	22. 
	CAPITOLUL VI

Dispoziţii finale

	______________
	Nemodificat 
	

	23. 
	Art. 14. – Nerespectarea de către beneficiari a condiţiilor prevăzute de prezenta schemă, precum şi a oricăror alte obligaţii asumate în vederea obţinerii finanţării prin subvenţionarea dobânzii la credite determină aplicarea de către autoritatea competentă a tuturor măsurilor legale necesare în vederea recuperării ajutoarelor de stat, cu aplicarea prevederilor art. 13-17 din Ordonanţa Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată cu modificări şi completări prin Legea nr. 74/2010.
	______________
	Nemodificat 
	

	24. 
	Art. 15. – Metodologia şi formularistica necesară punerii în aplicare a prevederilor prezentei scheme se elaborează de către autoritatea competentă şi se aprobă prin ordin al ministrului agriculturii şi dezvoltării rurale, care se publică în Monitorul Oficial al României, Partea I, în termen de 15 zile lucrătoare de la data intrării în vigoare a prezentei ordonanţe. 
	______________
	9. Articolul 15 se modifică şi va avea următorul cuprins: 

Art. 15. – Metodologia şi formularistica necesare punerii în aplicare a prevederilor prezentei scheme, inclusiv modul de calcul a ratei dobânzii la credit necesară pentru  calculul subvenţiei, a ratei de referinţă şi a valorii nominale a subvenţiei, se elaborează de către autoritatea competentă şi se aprobă prin ordin al ministrului agriculturii şi dezvoltării rurale, care se publică în Monitorul Oficial al României, Partea I, în termen de 15 zile lucrătoare de la data intrării în vigoare a prezentei ordonanţe.
Marian Avram – deputat PD-L

Toader Stroian – deputat PD-L

Valeriu Alecu – deputat PD-L

Corneliu Olar – deputat PD-L
	Pentru claritatea textului, în vederea elaborării normelor de aplicare în conformitate cu textul aprobat prin lege. 



	25. 
	Art. 16. – Prezenta ordonanţă respectă prevederile Comunicării Comisiei privind revizuirea metodei de stabilire a ratelor de referinţă şi de scont, publicată în Jurnalul Oficial al Uniunii Europene, seria C, nr. 14 din 19 ianuarie 2008, cu modificările ulterioare, precum şi cele ale Comunicării Comisiei – Cadrul comunitar temporar pentru măsurile de ajutor de stat de sprijinire a accesului la finanţare în contextul actualei crize financiare şi economice, publicată în Jurnalul Oficial al Uniunii Europene, seria C, nr. 83 din 7 aprilie 2009, cu modificările ulterioare, în special ale pct. 4.4 – Ajutor sub formă de subvenţionare a ratei dobânzii.
	______________
	10. Articolul  16 se modifică şi va avea următorul cuprins: 

Art. 16. – Prezenta ordonanţă respectă prevederile Comunicării Comisiei privind revizuirea metodei de stabilire a ratelor de referinţă şi de scont, publicată în Jurnalul Oficial al Uniunii Europene, seria C, nr. 14 din 19 ianuarie 2008, cu modificările ulterioare, precum şi cele ale Comunicării Comisiei – Cadrul temporar al Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice, publicată în Jurnalul Oficial al Uniunii Europene, seria C, nr. 6 din 11 ianuarie 2011,  în special punctul 2.4. - Ajutor sub formă de subvenţionare a ratei dobânzii.

Stelian Fuia – deputat PD-L
	Pentru punere în concordanţă cu data noii Comunicării a Comisiei -  Cadrul temporar al Uniunii pentru măsurile de ajutor de stat de sprijinire a accesului la finanţare în contextul actualei crize financiare şi economice, în special, publicată în Jurnalul Oficial al Uniunii Europene, seria C, nr. 6 din 11 ianuarie 2011.

Pentru a se asigura şi concordanţă cu Decizia Comisiei de aprobare a ajutorului de stat nr. 372/2010 – România. 

	26. 
	Art. 17. – Prezenta ordonanţă intră în vigoare la data comunicării deciziei Comisiei Europene de autorizare a acordării ajutorului de stat. 
	______________
	11. Articolul 17 se modifică şi va avea următorul cuprins:

      Art. 17. – Prevederile prezentei ordonanţe se aplică începând cu data la care a fost emisă Decizia Comisiei Europene Nr. 372/2010 de autorizare a ajutorului de stat pentru România, respectiv data de 28 ianuarie 2011.

Marian Ghiveciu – deputat PSD

Ion Dumitru – deputat PSD


	În vederea stabilirii datei de intrare în vigoare, pentru a respecta data emiterii şi textul prevăzut în Decizia Comisiei de aprobare a ajutorului de stat nr. 372/2010 – România. 




Comisia a propus aprobarea proiectului cu  23 voturi pentru,  0  voturi împotrivă şi 0 abţineri.

